PATVIRTINTA

Direktorės 2014 spalio 9 d.

įsakymu V1-207

**MAITINIMO ORGANIZAVIMO MOKYKLOJE TVARKA**

**I.  BENDROSIOS NUOSTATOS**

     1. Maitinimo organizavimo mokykloje tvarka  (toliau – Tvarka) reglamentuoja mokinių ir mokyklos darbuotojų maitinimo organizavimą,  naudojant šiam tikslui skiriamas valstybės biudžeto, tėvų (globėjų) ar asmens lėšas.

2.  Tvarka parengta vadovaujantis Lietuvos Respublikos socialinės paramos mokiniams įstatymo (Žin. 2008, Nr. 63- 2382, Nr.149-6027; 2009, Nr.153-6886) 14 straipsnio 2 dalimi, Lietuvos Respublikos Vyriausybės 2009 m. gruodžio 23 d. nutarimu Nr. 1770 „Dėl mokinių nemokamo maitinimo mokyklose tvarkos aprašo patvirtinimo “ (Lietuvos Respublikos Vyriausybės 2014 m. vasario 19 d. nutarimo Nr. 171 redakcija) (Žin., 2009, Nr.158-7156), atsižvelgiant į Lietuvos Respublikos socialinės apsaugos ir darbo ministerijos 2009 m. gruodžio 29 d. raštą Nr. (15.3-41)-SD-9141 „Dėl socialinės paramos mokiniams įstatymo įgyvendinimo“, Šalčininkų savivaldybės tarybos 2014 m. liepos 10 d. sprendimu Nr. T-1178 ,,Dėl Socialinės paramos mokiniams organizavimo, paramos mokinio reikmenims įsigyti ir mokinių nemokamo maitinimo Šalčininkų rajono mokyklose skyrimo tvarkos aprašo patvirtinimo", Dieveniškių ,,Ryto“ vidurinės mokyklos nuostatais bei Vidaus darbo tvarkos taisyklėmis.

**II. MAITINIMO ORGANIZAVIMAS**

3. Tikslai ir uždaviniai:

3.1.  sudaryti galimybę mokykloje tenkinti fiziologinį poreikį valgyti;

3.2.  visiems mokiniams bei darbuotojams gauti šviežio, šilto maisto;

3.3.  siekti, kad maitinimas atitiktų vaikų amžiaus ypatumus, sveikos mitybos principus bei taisykles;

3.4.  formuoti sveikos mitybos įgūdžius;

3.5.  ugdyti estetinį skonį bei maitinimo(si) kultūrą;

4.  Maitinimo rūšys:

4.1.  mokamas maitinimas (pietūs).

4.2.  nemokamas maitinimas teisės aktų nustatyta tvarka (pusryčiai, pietūs).

4.3.  esant poreikiui – tausojantis maitinimas ( sergantiems virškinamojo trakto, inkstų, kepenų ir kt. ligomis, esant gydytojo rekomendacijai);

4.4. Vasaros poilsio stovyklų maitinimas.

5. Maitinimo organizavimas:

5.1. Už maitinimo organizavimą  mokykloje atsakingas mokyklos direktoriaus įsakymu paskirtas asmuo – socialinė pedagogė.

5.2. Maitinimas organizuojamas pagal mokyklos direktoriaus patvirtintus ir su visuomenės sveikatos centru suderintus valgiaraščius.

5.3. Maitinimas organizuojamas pagal iš anksto sudarytą grafiką, atsižvelgiant į:

5.3.1. Mokinių amžiaus grupes;

5.3.2. Užsiėmimų mokykloje trukmę;

5.3.3. Kitas objektyvias priežastis.

6. Mokamo maitinimo organizavimas:

6.1. Mokyklos valgykloje mokiniai ir darbuotojai turi galimybę papietauti susimokant grynaisiais pinigais .

      7. Nemokamo maitinimo skyrimo tvarka:

      7.1.  Nemokamas maitinimas mokykloje skiriamas mažas pajamas turinčių šeimų mokiniams.

      7.2. Mokinių nemokamas maitinimas skiriamas toje mokykloje, kurioje mokinys mokosi, nepriklausomai nuo jo gyvenamosios vietos.

 7.3.  Mokiniams vietoj nemokamo maitinimo negali būti išmokami pinigai.

7.4. Nemokami pietūs mokykloje teikiami mokslo dienomis.

7.5. Dėl mokinių nemokamo maitinimo Į Šalčininkų savivaldybės administracijos Socialinės paramos Skyrių kreipiasi vienas iš mokinio tėvų (globėjų/ rūpintojų) Šalčininkų savivaldybės kreipimosi dėl socialinės paramos mokiniams ir sprendimų dėl paramos skyrimo priėmimo tvarkoje nustatytu būdu, sąlygomis ir terminais.

      7.6. Jei mokiniui nemokamas maitinimas būtinas, o mokinio tėvai (globėjai/ rūpintojai) dėl nemokamo maitinimo nesikreipia, mokykla apie tai raštu informuoja Dieveniškių seniūnijos socialinį darbuotoją ir pateikia turimą informaciją, reikalingą nemokamam maitinimui gauti.

     7.7. Mokiniams nemokamas maitinimas skiriamas nuo mokslo metų pradžios iki mokslo metų pabaigos.

7.8. Pateikus prašymą – paraišką mokslo metais – nuo Administracijos direktoriaus įsakymo dėl nemokamo maitinimo skyrimo gavimo mokykloje kitos dienos iki mokslo metų pabaigos;

     8.     Mokiniams skiriama:

     8.1.    Pietūs (arba pietūs ir pusryčiai)

8.2.   Nemokamas maitinimas dieninėje vasaros poilsio stovykloje:

8.2.1. nemokamas maitinimas vasaros atostogų metu teikiamas mokyklos organizuojamose dieninėse vasaros poilsio stovyklose, jei šioms stovykloms organizuoti teikiamas finansavimas pagal Švietimo ir mokslo ministro patvirtintą Vaikų vasaros poilsio programų finansavimo tvarkos aprašą.

    8.2.2. dieninių vasaros poilsio stovyklų dalyvių maitinimas organizuojamas individualiai suderinus su renginio organizatoriumi pagal atskirą grafiką.

     9. Pakeitus mokyklą, nemokamas maitinimas naujoje mokykloje pradedamas teikti nuo pirmos mokymosi joje dienos. Ankstesnė mokykla pateikia pažymą apie mokinio teisę gauti nemokamą maitinimą.

10. Mokyklos darbuotojas, atsakingas už nemokamo maitinimo organizavimą, pildo nemokamo maitinimo registravimo žurnalus Socialinės paramos informacinėje sistemoje (SPIS). Pasibaigus kalendoriniam mėnesiui, nemokamo maitinimo registravimo žurnalai pasirašomi atsakingo darbuotojo, vyr.buhalterio, tvirtinami mokymo įstaigos vadovo ir pristatomi iki kito mėnesio 5 dienos į Socialinės paramos ir sveikatos apsaugos skyrių. Pasibaigus ketvirčiui, iki kito mėnesio 15 dienos, į Socialinės paramos ir sveikatos apsaugos skyrių pristatomos ketvirtinių nemokamo maitinimo ataskaitų patvirtintos kopijos.

**III.NEMOKAMO MAITINIMO MOKINIAMS FINANSAVIMAS**

11.Nemokamas mokinių maitinimas finansuojamas iš valstybės biudžeto specialios tikslinės dotacijos savivaldybės biudžetui, savivaldybės biudžeto lėšų ir įstatymų nustatyta tvarka gautų kitų lėšų.

12. Socialinės paramos mokiniams išlaidų rūšys:

12.1. išlaidos produktams (įskaitant prekių pirkimo pridėtinės vertės mokestį), kai mokiniai maitinami nemokamai(tikslinė dotacija);

12.2. patiekalų gamybos išlaidos (maitinimo paslaugų teikėjų darbuotojų, tiesiogiai susijusių su mokinių nemokamo maitinimo teikimu, darbo užmokestis, valstybinio socialinio draudimo įmokos, komunalinių paslaugų išlaidos ir kt.)(savivaldybės biudžeto lėšos);

13. Nemokamam maitinimui skirtiems produktams įsigyti skiriamų lėšų dydis vienai dienai vienam mokiniui nustatomas Šalčininkų rajono savivaldybės administracijos direktoriaus įsakymu.

###### IV.ATSAKOMYBĖ IR ATSKAITOMYBĖ ORGANIZUOJANT MOKINIŲ NEMOKAMĄ MAITINIMĄ

14. Mokyklos direktorius:

14.1. atsako už skirtų valstybės ir savivaldybės biudžeto lėšų panaudojimą pagal paskirtį, mokinių nemokamo maitinimo organizavimą teisės aktų nustatyta tvarka;

14.2. atsižvelgdamas į patvirtintą perspektyvinį valgiaraštį, kuris privalo būti suderintas su Vilniaus visuomenės sveikatos centru**,** tvirtina maitinimo valgiaraštį ir prižiūri, kad jo būtų laikomasi;

14.3. pateikia Socialinės paramos ir sveikatos apsaugos skyriui iki kiekvieno mėnesio 5 dienos informaciją apie tą mėnesį nemokamą mokinių maitinimą gaunančių mokinių skaičių;

14.4. pasibaigus mėnesiui iki kito mėnesio 5 dienos mokyklos buhalterijai pateikia ataskaitas apie faktines nemokamo maitinimo patiekalų gamybos išlaidas.

15. Socialinė pedagogė:

15.1. informuoja mokyklos bendruomenę apie maitinimo organizavimo pakeitimus;

15.2. pasirūpina, kad socialinės rizikos šeimose augantys mokiniai gautų nemokamą maitinimą.

15.3. pagal gautus sprendimus parengia gaunančių nemokamą maitinimą sąrašus;

15.4.surašo mokinių pavardes į žiniaraštį ir mėnesio pabaigoje vykdo apskaitą;

16. Klasių auklėtojai kiekvieną darbo dieną pildo mokinių lankomumą nemokamo maitinimo žiniaraščiuose.

17. Visuomenės sveikatos priežiūros specialistė kontroliuoja, kad teikiama maitinimo paslauga būtų kokybiška ir atitiktų higienos normų reikalavimus.

18.Mokyklos buhalteris rengia mėnesines, ketvirtines ar metines biudžeto išlaidų sąmatos

įvykdymo ataskaitas, išlaidų sąmatą.

**V.BAIGIAMOSIOS NUOSTATOS**

19.Valstybės biudžeto lėšų, skiriamų mokinių nemokamam maitinimui mokykloje, tikslinio panaudojimo kontrolę atlieka Valstybės kontrolė, savivaldybės Kontrolės ir audito tarnyba, Centalizuotas vidaus audito skyrius.